b'\n_START_ARTICLE_\nXcaret\n_START_SECTION_\nJaciment arqueol\xc3\xb2gic\n_START_PARAGRAPH_\nDiverses ru\xc3\xafnes maies petites s\'estenen al llarg de les 80,93 hect\xc3\xa0rees del parc. Xcaret \xc3\xa9s una paraula maia que significa "cala petita." (La "x" maia es pronuncia tal com es fa en catal\xc3\xa0: [x]). Aquest assentament funcion\xc3\xa0 aproximadament des de l\'any 1400 fins a 1517. Es diu que els maies es banyaven a la cala per purificar els seus cossos abans de viatjar a Cozumel per venerar a Ixchel, deessa de la fertilitat.\n_START_SECTION_\nParc natural\n_START_PARAGRAPH_\nUn grup d\'empresaris mexicans van adquirir la terra que envoltava Xcaret amb la idea de desenvolupar-hi activitat tur\xc3\xadstica que se sum\xc3\xa9s a les atraccions de la regi\xc3\xb3._NEWLINE_El 1984, l\'arquitecte Miguel Quintana Pali, captivat per la bellesa natural del lloc, adquir\xc3\xad 5 hect\xc3\xa0rees d\'aquesta meravellosa parcel\xc2\xb7la al grup empresarial, amb la idea de construir-hi la casa dels seus somnis._NEWLINE_Tanmateix, quan va comen\xc3\xa7ar a treure terra, va anar descobrint des de cenotes formats degut al col\xc2\xb7lapse de sostres de coves per la debilitat de 3 milions d\'anys d\'erosi\xc3\xb3, fins a rius subterranis que flueixen a trav\xc3\xa9s d\'ells fins al mar. Sentia que tanta bellesa no hauria de ser accessible nom\xc3\xa9s a uns pocs privilegiats. Aleshores fou quan Quintana formul\xc3\xa0 la idea de crear un parc natural obert al p\xc3\xbablic i aviat va unir forces amb \xc3\x93scar, Marcos i Carlos Constandse per aconseguir aquest objectiu.'